
AVIZ

asupra propunerii legislative privind modificarea şi completarea unor prevederi din Legea nr.3/1977 privind pensiile de asigurări sociale de stat şi asistenţă socială, cu modificările ulterioare

Cu adresa nr.169 din 23 august 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea unor prevederi din Legea nr.3/1977 privind pensiile de asigurări sociale de stat şi asistenţă socială, cu modificările ulterioare.
In urma examinării, în şedinţa din data de 15 septembrie 1999, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:


1. Prin prevederile sale propunerea în cauză conduce la crearea de inechităţi între diferitele categorii de persoane pensionabile;


2. Aplicarea unor măsuri de protecţie socială după drepturile de pensie stabilite în conformitate cu prevederile acestei iniţiative va determina la apariţia unor cuantumuri minime diferenţiate în funcţie de data înscrierii la pensie;


3. Iniţiativa este incompletă, nefăcând referiri la modul de stabilire a pensiilor suplimentare care, în prezent, urmează regimul pensiei de asigurări sociale;


4. Contravine proiectului de Lege privind sistemul public de pensii iniţiat de Guvern, care a fost deja adoptat de Camera Deputaţilor şi se află în dezbatere la Senat.

